| "This One’s For Rock'N'Roll"Hanoi Rocks |
| --- |
| Singlen "This One’s For Rock'N'Roll" kansikuva |
| Singlen tiedot |
|  Albumilta | *Street Poetry* |
|  Julkaistu | 8. elokuuta 2007 (radio)19. lokakuuta 2007 (CDS) |
|  Tuottaja(t) | Hanoi Rocks |
|  Tyylilaji | rock, hard rock, sleaze rock, glam punk |
|  Kesto | 03.44 |
|  Levy-yhtiö | Backstage Alliance |
| Hanoi Rocksin muut singlet |
| "Fashion"2007 | "This One’s for Rock’N’Roll"2007 |  |

**This One’s for Rock’N’Roll** on suomalaisen rockyhtye Hanoi Rocksin seitsemästoista single, joka julkaistiin ensin internetistä ladattavana kappaleena 8. elokuuta 2007. Kappaletta levitettiin myös radiosinglen muodossa eri radioille. Radiosingle muuttui kuitenkin kaupalliseksi, kun sitä alettiin myydä 19. lokakuuta 2007 Hanoi Rocksin Suomen levy-yhtiön Backstage Alliancen juuri perustetussa verkkokaupassa itse pelkänä CD-levynä tai kansikotelon kanssa. Backstage Alliance syntyi Hanoi Rocksin levy-yhtiönä toimineen Wolfgang Recordsin ja Merceedees Tuotannon yhteenliittymästä elo-lokakuussa 2007.

This One's For Rock’N’Roll-lataussingle nousi 16. elokuuta 2007 suoraan Suomen virallisen latauslistan 10. sijalle ja se oli sillä hetkellä korkeimmalle sijoittunut kotimainen uutuus. Sijoitus kesti koko viikon 33, eikä viikolla 34 single enää ollut listoilla.

Kappale arvosteluissa
---------------------

Singlen ainut kappale "This One’s for Rock’N’Roll" on kunnianosoitus itse rockille ja sen suurimmille nimille. Nyt-liitteen 36. numerossa kappaletta kuvailtiin yleisön suosikiksi. Mesta.net kuvaili kappaletta "maukkaaksi kansanhuudattajaksi", vaikkakin sen arvostelun mukaan kappale olisi tarvinnut "lisää vauhtia ja kiimaa". Kalevan ja Rytmi-lehden toimittaja Antti Ervasti kuvaili taas kappaletta "yhteislauluhoilotukseksi". Imperiumi.net totesi kappaleesta näin: 

> »Nyrjähtänyt länkkäritunnari Tootin' Star ja hyvän tuulen tuova This One’s For Rock’n’Roll nousevat myös massasta esiin niinä parempina biiseinä.» 
> 
> 

. Elokuun Soundissa kappaleesta kirjoitettiin, että 

> »Heistä (Andy McCoy ja Michael Monroe) on tullut uskottavia ja luotettavia työmiehiä, jotka voivat julkaista kunnianosoituksen rock’n’rollille (This One’s For Rock’N’Roll) ilman, että se tuntuu kornilta.» 
> 
> 

 Saksalainen musiikkisivusto Laut.de taas kirjoitti kappaleesta näin: 

> »"This One's For Rock'n'Roll" - fantastinen ylistyskappale maailman parhaalle musiikille - on levyn pesunkestävä kohokohta. "From Chuck Berry ton the Rolling Stones, from Little Richard to the Ramones", laulaa Michael, eikä tähän ole juuri mitään lisättävää.» 
> 
> 

Toiset arvostelut ja kuuntelijat ovat olleet taas sitä mieltä, että kappale on "korni". Esimerkiksi Noise.fi totesi This One's For Rock'N'Roll- ja "Teenage Revolution"-kappaleista näin:

> »Sitten on tätä This One’s for Rock n’ Roll- ja Teenage Revolution -tyylisillä perusfraaseilla täytettyä liirumlaarumia, jollaista rokkilevyt ovat 70-luvulta asti olleet väärällään.» 
> 
> 

. Myös on moitittu sitä, ettei kappaleen nimi ole mitenkään ainutlaatuinen. Tosin eräissä arvosteluissa on kylläkin kehuttu sisältöä, mutta moitittu nimeä.

Kappaleet
---------

1. This One’s for Rock’n’Roll – 3.44 (säv. Andy McCoy, san. Michael Monroe)

Kokoonpano
----------

* Michael Monroe – laulu
* Andy McCoy – sähkökitara, laulu
* Conny Bloom – sähkökitara, laulu
* Andy "A.C" Christell – bassokitara, laulu
* Lacu – rummut, laulu

Lähteet
-------

1. ↑   (Arkistoitu – Internet Archive)
2. ↑
3. ↑
4. ↑


|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Hanoi Rocks |
| --- |
|  |
| 
* Michael Monroe
* Andy McCoy
* Conny Bloom
* Andy "A.C." Cristell
* Jolle Atlagic

* Nasty Suicide
* Sam Yaffa
* Stefan Piesnack
* Gyp Casino
* Terry Chimes
* Timo Kaltio
* Razzle
* Jesu Hämäläinen
* Ilpo "Nedo" Soininen
* René Berg
* Peki Sirola
* Costello Hautamäki
* Timpa Laine
* Stevie Klasson
* Kari Lahtinen

 |
|  |
| Studioalbumit | 
* Bangkok Shocks, Saigon Shakes, Hanoi Rocks
* Oriental Beat
* Self Destruction Blues
* Back to Mystery City
* Two Steps from the Move
* Twelve Shots on the Rocks
* Another Hostile Takeover
* Street Poetry

 |
|  |
| Livealbumit | 
* All Those Wasted Years
* Rock & Roll Divorce

 |
|  |
| EP:t | 
* Love’s an Injection
* Malibu Beach
* Mental Beat
* Up Around the Bend
* Underwater World
* People Like Me

 |
|  |
| Singlet | 
* I Want You
* Tragedy
* Desperados
* Dead By X-Mas
* Love’s an Injection
* Motorvatin’
* Malibu Beach
* Until I Get You
* Up Around the Bend
* Underwater World
* Don’t You Ever Leave Me
* People Like Me
* A Day Late, A Dollar Short
* Keep Our Fire Burning
* Back in Yer Face
* Fashion
* This One’s for Rock’n’Roll
* Teenage Revolution

 |
|  |
| Muuta | 
* Jäsenet
* Diskografia

 |
|  |
| 
* Luokka
* Commons

 |

 |